 **SINDHI HIGH SCHOOL, HEBBAL**

**Periodic Test - 3 [2023-24]**

**Subject: L2 Kannada**

**Class: X Max. Marks: 30**

**Date: 09.11.2023 Reading time: 8:20 am to 8:30 am**

**No. of sides: 4 Writing Time: 8:30 am to 9:30 am**

**ಸೂಚನೆಗಳು : \* ಈ ಪ್ರಶ್ನೆಪತ್ರಿಕೆಯಲ್ಲಿ ಒಟ್ಟು**  **6 ಮುಖ್ಯ ವಿಭಾಗಗಳಿವೆ.**

**\* ಪ್ರತಿಯೊಂದು ಪ್ರಶ್ನೆಗಳ ಸೂಚನೆಗಳನ್ನು ಸರಿಯಾಗಿ ಓದಿಕೊಂಡು ಉತ್ತರಿಸಿ.**

**\* ಪ್ರಶ್ನೆ ಮತ್ತು ಉಪಪ್ರಶ್ನೆಗಳ ಸಂಖ್ಯೆಯನ್ನು ತಪ್ಪಿಲ್ಲದೆ ಬರೆಯಿರಿ.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**I. ಕೆಳಗಿನ ಗದ್ಯಭಾಗವನ್ನು ಓದಿಕೊಂಡು, ಕೊಟ್ಟಿರುವ ಪ್ರತಿಯೊಂದು ಪ್ರಶ್ನೆಗೂ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ. ಅವುಗಳಲ್ಲಿ ಸರಿಯಾದ ಉತ್ತರವನ್ನು ಆರಿಸಿ ಬರೆಯಿರಿ. (1x5=5)**

ದ್ರಾವಿಡ ಭಾಷೆಗಳಲ್ಲಿ ಪ್ರಾಮುಖ್ಯವುಳ್ಳ ಭಾಷೆಯೂ, ಭಾರತದ ಪುರಾತನವಾದ ಭಾಷೆಗಳಲ್ಲಿ ಒಂದಾಗಿರುವ ಕನ್ನಡ ಭಾಷೆಯನ್ನು ಅದರ ವಿವಿಧ ರೂಪಗಳಲ್ಲಿ ಸುಮಾರು ೪೫ ದಶಲಕ್ಷ ಜನರು ಆಡು ನುಡಿಯಾಗಿ ಬಳಸುತ್ತಿದ್ದಾರೆ. ‘ಕನ್ನಡ ಕರ್ನಾಟಕ ರಾಜ್ಯದ ಆಡಳಿತ ಭಾಷೆ’ . ಜಗತ್ತಿನಲ್ಲಿ ಅತ್ಯಂತ ಹೆಚ್ಚು ಮಂದಿ ಮಾತನಾಡುವ ಭಾಷೆಯೆಂಬ ನೆಲೆಯಲ್ಲಿ ಇಪ್ಪತೊಂಬತ್ತನೆಯ ಸ್ಥಾನ ಕನ್ನಡಕ್ಕಿದೆ. ೨೦೧೧ರ ಜನಗಣತಿಯ ಪ್ರಕಾರ ಜಗತ್ತಿನಲ್ಲಿ ೬.೪ ಕೋಟಿ ಜನರು ಕನ್ನಡ ಮಾತನಾಡುತ್ತಾರೆ ಎಂದು ತಿಳಿದು ಬಂದಿದೆ. ಇವರಲ್ಲಿ ೫.೫ ಕೋಟಿ ಜನರ ಮಾತೃಭಾಷೆ ಕನ್ನಡವಾಗಿದೆ.

ಬ್ರಾಹ್ಮಿ ಲಿಪಿಯಿಂದ ರೂಪುಗೊಂಡ ಕನ್ನಡ ಲಿಪಿಯನ್ನು ಉಪಯೋಗಿಸಿ ಕನ್ನಡ ಭಾಷೆಯನ್ನು ಬರೆಯಲಾಗುತ್ತದೆ. ಕನ್ನಡ ಬರಹದ ಮಾದರಿಗಳಿಗೆ ಸಾವಿರದ ಐನೂರು ವರ್ಷಗಳ ಚರಿತ್ರೆಯಿದೆ. ಕ್ರಿ.ಶ ಆರನೆಯ ಶತಮಾನದ ಪಶ್ಚಿಮ ಗಂಗ ಸಾಮ್ರಾಜ್ಯದ ಕಾಲದಲ್ಲಿ ಮತ್ತು ಒಂಬತ್ತನೆಯ ಶತಮಾನದ ರಾಷ್ಟ್ರಕೂಟ ಸಾಮ್ರಾಜ್ಯದ ಕಾಲದಲ್ಲಿ ಹಳಗನ್ನಡ ಸಾಹಿತ್ಯ ಅತ್ಯಂತ ಹೆಚ್ಚಿನ ರಾಜಾಶ್ರಯ ಪಡೆಯಿತು. ಅದಲ್ಲದೆ ಸಾವಿರ ವರ್ಷಗಳ ಸಾಹಿತ್ಯ ಪರಂಪರೆ ಕನ್ನಡಕ್ಕಿದೆ. ವಿನೋಬಾ ಭಾವೆ ಕನ್ನಡ ಲಿಪಿಯನ್ನು ‘ಲಿಪಿಗಳ ರಾಣಿ’ಎಂದು ಹೊಗಳಿದ್ದಾರೆ.

ಕಳೆದ ಶತಮಾನದಲ್ಲಿ ಅಂದರೆ ೨೦ನೆಯ ಶತಮಾನದಲ್ಲಿ ಕನ್ನಡ ಭಾಷೆಯ ಅಭಿವೃದ್ಧಿ ಬಹಳ ವ್ಯಾಪಕವಾಗಿ ನಡೆಯಿತು. ಕನ್ನಡ ಭಾಷೆಯು ಅಭಿಜಾತ ಭಾಷೆಯೆಂಬ ಸ್ಥಾನಮಾನವನ್ನು ಕೇಂದ್ರ ಸರಕಾರದಿಂದ ಪಡೆದಿದೆ. ಅಂತರ್ಜಾಲದಲ್ಲಿ ಕನ್ನಡ ಭಾಷೆಯ ಬಳಕೆ ಯಥೇಚ್ಚವಾಗಿದೆ. ಕನ್ನಡ ಭಾಷೆಯು ವಾಣಿಜ್ಯ ಕ್ಷೇತ್ರದಲ್ಲಿಯೂ ಮುಂಚೂಣಿಯ ಭಾಷೆಯಾಗಿ ಬೆಳೆಯತೊಡಗಿದೆ. ಕನ್ನಡದಲ್ಲಿ ಸಂಸ್ಕೃತದ ಪ್ರಭಾವ ಅಸಾಧಾರಣವಾದುದು. ಪ್ರಾಕೃತ, ಪಾಳಿ ಮುಂತಾದ ಭಾಷೆಗಳ ಪ್ರಭಾವವೂ ಕನ್ನಡಕ್ಕಿದೆ. ಕ್ರಿ.ಪೂ ಮೂರನೆಯ ಶತಮಾನಕ್ಕೂ ಮುನ್ನವೇ ಕನ್ನಡ ಮೌಖಿಕ ಪರಂಪರೆಯ ಭಾಷೆಯಾಗಿ ರೂಪುಗೊಂಡಿತ್ತೆಂಬುದಕ್ಕೂ ಪ್ರಾಕೃತ ಭಾಷೆಯಲ್ಲಿಯೂ , ತಮಿಳೂ ಭಾಷೆಯಲ್ಲಿಯೂ ಬರೆಯಲ್ಪಟ್ಟ ಶಾಸನಗಳಲ್ಲಿ ಕನ್ನಡದ ಶಬ್ದಗಳು ಬಳಕೆಯಾಗಿವೆಯೆಂದೂ ಇತಿಹಾಸ ತಜ್ಞ ಐರಾವತಂ ಮಹಾದೇವನ್ ಸಾಬೀತುಪಡಿಸಿದ್ದಾರೆ.

**ಪ್ರಶ್ನೆಗಳು:**

**1.ಕನ್ನಡ ಲಿಪಿಯು \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ಯಿಂದ ರೂಪುಗೊಂಡಿದೆ.**

a. ಕರೋಷ್ಟಿ b. ಬ್ರಾಹ್ಮಿ c. ದೇವನಾಗರಿ d. ಸಂಸ್ಕೃತ

**2.ತಮಿಳು ಶಾಸನಗಳಲ್ಲಿ ಕನ್ನಡ ಶಬ್ದಗಳಿವೆ ಎಂಬ ವಿಷಯವನ್ನು \_\_\_\_\_\_\_\_\_\_\_\_\_\_\_\_\_\_\_\_\_ಅವರು ಸಾಬೀತು ಪಡಿಸಿದ್ದಾರೆ.**

a.ಫರ್ಡಿನೆಂಡ್ ಕಿಟಲ್ b.ಎಂ ಚಿದಾನಂದ ಮೂರ್ತಿ

c.ಡಿ.ಎಲ್.ನರಸಿಂಹಚಾರ್ d. ಐರಾವತಂ ಮಹಾದೇವನ್

**3.ವಿನೋಬಾ ಭಾವೆಯವರು ಕನ್ನಡ ಲಿಪಿಯನ್ನು \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ಎಂದು ಕರೆದಿದ್ದಾರೆ.**

a.ಶಾಸ್ತ್ರೀಯ ಲಿಪಿ b. ಅಭಿಜಾತ ಲಿಪಿ c.ಲಿಪಿಗಳ ರಾಣಿ d.ಲಿಪಿಗಳರಾಜ

**4. ೨೦೧೧ ರ ಜನಗಣತಿಯ ಪ್ರಕಾರ ಜಗತ್ತಿನಲ್ಲಿ \_\_\_\_\_\_\_\_\_\_ ಜನರು ಕನ್ನಡ ಮಾತನಾಡುತ್ತಾರೆ.**

a.೬.೪ ಕೋಟಿ b.೪೫ ದಶಲಕ್ಷ c.೨೦ ಶತಕೋಟಿ d.ಮೇಲಿನ ಯಾವುದು ಅಲ್ಲ

**5.ಗಂಗರು ಮತ್ತು ರಾಷ್ಟ್ರಕೂಟರ ಕಾಲದಲ್ಲಿ \_\_\_\_\_\_\_\_\_\_\_\_\_ಸಾಹಿತ್ಯವು ಹೆಚ್ಚು ರಾಜಾಶ್ರಯವನ್ನು ಪಡೆಯಿತು.**

a.ಸಂಸ್ಕೃತ ಮಿಶ್ರಿತ ಕನ್ನಡ b.ಹಳಗನ್ನಡ c.ತಿಳಿಕನ್ನಡ d.ಸಿರಿಕನ್ನಡ

(**ಅನ್ವಯಿಕ ವ್ಯಾಕರಣ)**

**II.ಕೆಳಗಿನ ಪ್ರತಿಯೊಂದು ಪ್ರಶ್ನೆಗಳಿಗೆ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ. ಅವುಗಳಲ್ಲಿ ಸರಿಯಾದ ಪದವನ್ನು**

**ಆರಿಸಿ ಬರೆಯಿರಿ. 4x1=4**

**1.‘ಮುಗಿಲೊಳ್’ ಎಂಬ ಪದವು ಸಪ್ತಮೀ ವಿಭಕ್ತಿಯಾದರೆ, ‘ವೃಕ್ಷಂ’ ಎಂಬ ಪದವು ಈ ವಿಭಕ್ತಿಯಾಗಿದೆ**.

**ಎ)** ಚತುರ್ಥೀ ವಿಭಕ್ತಿ ಬಿ) ದ್ವಿತೀಯಾ ವಿಭಕ್ತಿ ಸಿ) ತೃತೀಯಾ ವಿಭಕ್ತಿ ಡಿ)ಸಪ್ತಮೀ ವಿಭಕ್ತಿ

**2.ಕೆಳಗೆ ಕೊಟ್ಟಿರುವ ಸಂಧಿಪದ - ಸಂಧಿಗಳನ್ನು ಹೊಂದಿಸಿ ಬರೆಯಿರಿ.**

ಎ) ಕಂಬನಿ ೧) ಸವರ್ಣದೀರ್ಘ ಸಂಧಿ

ಬಿ) ದಿವ್ಯಾಸ್ತ್ರ ೨) ವೃದ್ಧಿ ಸಂಧಿ

ಸಿ) ಮಹೌನತ್ಯ ೩) ವಕಾರಾಗಮ ಸಂಧಿ

ಡಿ) ಅತ್ಯವಸರ ೪) ಯಣ್ ಸಂಧಿ

೫) ಆದೇಶ ಸಂಧಿ

ಎ) ಎ-೩ ಬಿ-೪ ಸಿ-೨ ಡಿ-೧ ಬಿ) ಎ-೨ ಬಿ-೪ ಸಿ-೫ ಡಿ-೩

ಸಿ) ಎ-೩ ಬಿ-೨ ಸಿ-೪ ಡಿ-೫ ಡಿ) ಎ-೫ ಬಿ-೧ ಸಿ-೨ ಡಿ-೪

**3. ಹುಲಿ-ಉಲಿ ಈ ಪದದ ಅರ್ಥವ್ಯತ್ಯಾಸ ರೂಪ :**

ಎ) ವ್ಯಾಘ್ರ - ಹಾವು ಬಿ) ಮಾತು - ವ್ಯಾಘ್ರ

ಸಿ) ವ್ಯಾಘ್ರ- ಮಾತು ಡಿ) ಹಾವು - ಮಾತು

**4.ಕೆಳಗೆ ಕೊಟ್ಟಿರುವ ಸರಿಯಾದ** **ಸಮಾಸ ಪದಗಳನ್ನು ಹೊಂದಿಸಿ ಬರೆಯಿರಿ.**

ಎ) ಕಲ್ಲುಗಂಬ ೧) ಅಂಶಿ

ಬಿ) ಕಾರ್ಮೋಡ ೨) ಬಹುವ್ರೀಹಿ

ಸಿ) ಮಾಧವ ೩) ಕರ್ಮಧಾರಯ

ಡಿ) ಆ ಮನೆ ೪) ತತ್ಪುರುಷ

೫) ಗಮಕ

ಎ) ಎ-೪ ಬಿ-೩ ಸಿ -೨ ಡಿ-೫ ಬಿ) ಎ-೨ ಬಿ-೪ ಸಿ-೫ ಡಿ-೩

ಸಿ) ಎ-೩ ಬಿ-೨ ಸಿ-೪ ಡಿ-೫ ಡಿ) ಎ-೫ ಬಿ-೩ ಸಿ-೧ ಡಿ-೨

**III. ಕೆಳಗಿನವುಗಳನ್ನು ಸೂಚಿಸಿದಂತೆ ಬರೆಯಿರಿ. 4x1=4**

**1.‘**ಸಮರ್ಥನು ತಟ್ಟೆಯಲ್ಲಿದ್ದ ಅನ್ನವನ್ನು ಚೆಲ್ಲಿದನು’ **ಈ ವಾಕ್ಯವನ್ನು**  **ನಿಷೇಧಾರ್ಥಕ ರೂಪಕ್ಕೆ ಪರಿವರ್ತಿಸಿ ಬರೆಯಿರಿ.**

**2**.‘ಕುಂಬಾರನಿಗೆ ವರುಷ ದೊಣ್ಣೆಗೆ ನಿಮಿಷ’ **ಈ ಗಾದೆ ಮಾತಿನ ಅರ್ಥ ಬರೆಯಿರಿ.**

**3.‘**ಜಾನಕಿಯಿಂದ ಚೆಂಡು ಒದೆಯಲ್ಪಟ್ಟಿತು’ **ಈ ವಾಕ್ಯವನ್ನು ಕರ್ತರಿ ವಾಕ್ಯ ಪ್ರಯೋಗದಲ್ಲಿ ಬರೆಯಿರಿ.**

**4.‘**ಭಕ್ತರು ಭಕ್ತಿಗೀತೆಗಳನ್ನು ಹಾಡಿದರು’**. ಈ ವಾಕ್ಯವನ್ನು ಭವಿಷ್ಯತ್ ಕಾಲದಲ್ಲಿ ಬರೆಯಿರಿ.**

**ಬರವಣಿಗೆ ಕೌಶಲ್ಯ**

**IV. ನಿಮ್ಮ ಶಾಲೆಯಲ್ಲಿ ನಡೆದ ‘ಕರುನಾಡ ಸಿರಿ’ ಕಾರ್ಯಕ್ರಮವನ್ನು ಕುರಿತು ವರದಿ ತಯಾರಿಸಿ. 1x4=4**

**ಪಠ್ಯಗಳ ಅಧ್ಯಯನ**

**V. ಕೆಳಗಿನ ಪ್ರಶ್ನೆಗಳಿಗೆ ೫-೬ ವಾಕ್ಯಗಳಲ್ಲಿ ಉತ್ತರಿಸಿ. 3x3=9**

೧. ಆದರ್ಶ ವ್ಯಕ್ತಿ ದೋಷರಹಿತನಾಗಿರಬೇಕಾದ್ದು ಮುಖ್ಯ ಏಕೆ ?

೨. ಭಗತ್ ಸಿಂಗ್ ಜಲಿಯನ್ ವಾಲಾಬಾಗ್ ನ ಮಣ್ಣನ್ನು ಕುರಿತು ತನ್ನ ತಂಗಿಗೆ ಏನೆಂದು ಹೇಳುತ್ತಾನೆ ?

ಭಗತ್ ಸಿಂಗ್ ಜಲಿಯನ್ ವಾಲಾಬಾಗ್ ಮಾರಣ ಹೋಮದಿಂದ ತೆಗೆದುಕೊಂಡ ನಿರ್ಧಾರವೇನು ?

**೩. ಸಂದರ್ಭ ಸಹಿತ ಸ್ವಾರಸ್ಯ ವಿವರಿಸಿ.**

"ಭಗವಂತನ ಗುಣ ಎಂದಾದರೂ ಮನುಷ್ಯನಲ್ಲಿ ಬಂದೀತೆ ?"

ಅಥವಾ

"ಹಸುರತ್ತಲ್ , ಹಸುರಿತ್ತಲ್ , ಹಸುರೆತ್ತಲ್"

**VI. ಕೆಳಗಿನ ಪ್ರಶ್ನೆಗಳಿಗೆ ೮-೧೦ ವಾಕ್ಯಗಳಲ್ಲಿ ಉತ್ತರಿಸಿ. 1x4=4**

೧. ಯಾವ ಕಲೆಯನ್ನು ನಾವು ಸೊಗಸಾಗಿ ಸಾಧಿಸಿದ್ದೇವೆಂದು ಲೇಖಕರು ನಗೆಯಾಡುತ್ತಾರೆ ?

ಅಥವಾ

ಪ್ರಕೃತಿಯ ’ಹಸುರು’ ಜೀವ ಜಗತ್ತಿಗೆ ಎಷ್ಟು ಮುಖ್ಯ ಎಂಬುದನ್ನು ಕುರಿತು ನಿಮ್ಮ ಅಭಿಪ್ರಾಯಗಳನ್ನು ಬರೆಯಿರಿ.

**\*\*\*\*\*\*\*\*\*\*\*\*\*\*\*\*\*\*\*\*\*\***