 **SINDHI HIGH SCHOOL, HEBBAL**

**Periodic Test - 2 [2023-24]**

**Subject: L2 Kannada**

**Class: X Max. Marks: 30**

**Date: 10.08.2023 Reading time: 8:05 am to 8:15 am**

**No. of sides: 3 Writing Time: 8:15 am to 9:15 am**

**ಸೂಚನೆಗಳು:**

* ಪ್ರಶ್ನೆಪತ್ರಿಕೆಯಲ್ಲಿ ಒಟ್ಟು ೫ ಮುಖ್ಯ ಪ್ರಶ್ನೆಗಳಿರುತ್ತವೆ.
* ಪ್ರತಿಯೊಂದು ಪ್ರಶ್ನೆಗಳ ಸೂಚನೆಗಳನ್ನು ಸರಿಯಾಗಿ ಓದಿಕೊಂಡು ಉತ್ತರಿಸಿ.
* ಪ್ರಶ್ನೆ ಮತ್ತು ಉಪಪ್ರಶ್ನೆಗಳ ಸಂಖ್ಯೆಯನ್ನು ತಪ್ಪಿಲ್ಲದೆ ಬರೆಯಿರಿ.

**I.ಕೆಳಗಿನ ಗದ್ಯಭಾಗವನ್ನು ಓದಿಕೊಂಡು, ಕೊಟ್ಟಿರುವ ಪ್ರತಿಯೊಂದು ಪ್ರಶ್ನೆಗೂ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ. ಅವುಗಳಲ್ಲಿ ಸರಿಯಾದ ಉತ್ತರವನ್ನು ಆರಿಸಿ ಬರೆಯಿರಿ. (1X5=5)**

ಒಬ್ಬರು ಇನ್ನೊಬ್ಬರ ಬಳಿ ಹೋಗಬೇಕಾಗಿ ಬರುವುದು ಸಮಾಜ ಜೀವನದ ಪ್ರಧಾನ ಲಕ್ಷಣ. ದೊಡ್ಡ ಬೇಡಿಕೆಯೊಂದಿಗೆ ಹೋಗಬಹುದು, ಚಿಕ್ಕ ಕೋರಿಕೆಯೊಂದಿಗೆ ಹೋಗಬಹುದು, ಸ್ವಾರ್ಥಕ್ಕಾಗಿ ಹೋಗಬಹುದು, ಕರ್ತವ್ಯ ನಿರ್ವಹಣೆಗಾಗಿ ಹೋಗಬಹುದು. ಅಂಗಡಿಗೆ ಗ್ರಾಹಕರು ಹೋಗುತ್ತಾರೆ, ರೋಗಿಗಳು ವೈದ್ಯರ ಬಳಿ ಹೋಗುತ್ತಾರೆ, ಜನರು ಅಧಿಕಾರಿಗಳ ಬಳಿ ಹೋಗುತ್ತಾರೆ. ಹೀಗೆ ಒಬ್ಬರು ಇನ್ನೊಬ್ಬರ ಬಳಿ ಹೋಗದೆ ಜೀವನ ಸಾಗುವುದಿಲ್ಲ. ಸಹಕಾರ ಬಾಳಿನ ಸೂತ್ರ. ಅವಲಂಬನೆ ದಿನದ ಬದುಕಿನ ವಿಧಿ. ಕಾರಣ ಯಾವುದೇ ಇರಲಿ ಒಬ್ಬರು ಇನ್ನೊಬ್ಬರ ಬಳಿ ಬಂದಾಗ ಪರಸ್ಪರ ಅವರು ಹೇಗೆ ವರ್ತಿಸುತ್ತಾರೆ ಎನ್ನುವುದು ಸೌಜನ್ಯಕ್ಕೆ ಸಂಬಂಧಿಸಿದ್ದು. ಸೌಜನ್ಯ ಇಬ್ಬರ ನಡುವಿನ ಸಂಬಂಧವನ್ನು ಆಧರಿಸಿದ್ದು. ಹಾಗೆಂದು ಕೊಟ್ಟು ತೆಗೆದುಕೊಳ್ಳುವಂಥದ್ದಲ್ಲ.

ಔಷಧ ಕೊಡುವುದಷ್ಟೇ ವೈದ್ಯರ ಕರ್ತವ್ಯವಿರಬಹುದು, ಪಾಠ ಹೇಳುವುದಷ್ಟೇ ಅಧ್ಯಾಪಕರ ಕರ್ತವ್ಯವಿರಬಹುದು. ಇದೆಲ್ಲ ನಿಯಮಾನುಸಾರ ಸರಿ. ಆದರೆ ಇವರೆಲ್ಲರೂ ಮನುಷ್ಯರೇ! ಇವರು ವರ್ತಿಸುವುದು ತಮ್ಮಂಥ ಮನುಷ್ಯರೊಡನೆಯೇ. ಆದುದರಿಂದ ಅವರ ಸಂಬಂಧ ಮಾನವೀಯವಾದುದು. ಮಾನವೀಯ ಸಂಬಂಧ ಸೌಜನ್ಯವನ್ನು ಅಪೇಕ್ಷಿಸುತ್ತದೆ. ಸೌಜನ್ಯ ಹೂವು ಅರಳಿದಂತೆ ಅರಳಬೇಕು. ಆಗ ಅದರ ಮಹತ್ವ ಹೆಚ್ಚುತ್ತದೆ. ಬಳಿಗೆ ಬಂದವರು ಏನು ಹೇಳುತ್ತಾರೆ ಎಂಬುದನ್ನು ಹೇಳುವಾಗ ಮೃದುವಾಗಿರಲಿ ಮಾತು – ಇದೇ ಸೌಜನ್ಯ.

ಸಹಾನುಭೂತಿ, ಸಹೃದಯತೆ, ಸಮಾಧಾನ ಸೌಜನ್ಯಶೀಲರ ಲಕ್ಷಣ. ಒಂದು ಮಾತು, ಒಂದು ನಗು ಬಳಿಗೆ ಬಂದವರಿಗೆ ತೃಪ್ತಿ ನೀಡುತ್ತದೆ. ಮೊದಲು ಇಷ್ಟಾದರೆ ಸಾಕು. ಆಮೇಲೆ ಉಳಿದುದೆಲ್ಲ. ʻ ಸತ್ಯವನ್ನು ಹೇಳು, ಹೇಳುವ ಸತ್ಯವನ್ನು ಪ್ರಿಯವಾಗಿ ಹೇಳುʼ ಎನ್ನುವುದರಲ್ಲಿ ನಮ್ಮ ಹಿರಿಯರು ನಮಗೆ ಸೌಜನ್ಯದ ಗೆರೆಯನ್ನು ಕಾಣಿಸಿದ್ದಾರೆ. “ಅಯ್ಯಾ ಎಂದರೆ ಸ್ವರ್ಗ, ಎಲವೋ ಎಂದರೆ ನರಕʼ ಎಂಬ ಮಾತಿನಲ್ಲಿ ಸೌಜನ್ಯದ ಸ್ವರೂಪ ವ್ಯಕ್ತವಾಗುತ್ತದೆ.

**ಪ್ರಶ್ನೆಗಳು:**

೧. ಇದು ಬಾಳಿನ ಸೂತ್ರ.

(a) ಸ್ವಾರ್ಥ (b) ಕರ್ತವ್ಯ (c) ಸಹಕಾರ (d) ತಿರಸ್ಕಾರ

೨. ಸತ್ಯವನ್ನು ಹೇಳಬೇಕು ಮತ್ತು ಹೇಳುವ ಸತ್ಯ ಹೀಗಿರಬೇಕು.

(a)ಪ್ರಿಯವಾಗಿರಬೇಕು (b)ಅಪ್ರಿಯವಾಗಿರಬೇಕು

(c)ಕಹಿಯಾಗಿರಬೇಕು (d)ಸಿಹಿಯಾಗಿರಬೇಕು

೩. ಸಮಾಜ ಜೀವನದ ಲಕ್ಷಣ ಇದು.

(a) ಒಬ್ಬರೇ ಏಕಾಂಗಿಯಾಗಿರುವುದು (b) ಒಬ್ಬರು ಇನ್ನೊಬ್ಬರ ಬಳಿ ಹೋಗದಿರುವುದು

(c)ಒಬ್ಬರು ಒಬ್ಬರ ಬಳಿ ಹೋಗುವುದು (d) ಒಬ್ಬರು ಇನ್ನೊಬ್ಬರ ಬಳಿ ಹೋಗುವುದು.

೪. ಸೌಜನ್ಯ ಎಂದರೆ ಇದು.

(a) ಪ್ರತಿ ಮಾತನಾಡುವುದು (b) ಮೃದುವಾದ ಮಾತು

(c) ಕಠೋರ ನಡವಳಿಕೆ (d) ಒಣ ಜಂಭ ಪಡುವುದು

೫. ಮನುಷ್ಯ ತಮ್ಮಂಥ ಮನುಷ್ಯರೊಡನೆಯೇ ವರ್ತಿಸುವುದರಿಂದ ಅವರ ನಡುವಿನ

ಸಂಬಂಧ ಹೀಗಿರಬೇಕು.

1. ಮಾನವೀಯವಾದುದು (b) ಅಮಾನವೀಯವಾದುದು
2. ಅಸಹಕಾರದಿಂದಿರುವುದು (d) ಅಸಮಾಧಾನದಿಂದಿರುವುದು

**II. ಸೂಚನೆಯಂತೆ ಬರೆಯಿರಿ.**

**1.ಸಮಾನಾರ್ಥಕ ಪದ ಬರೆಯಿರಿ. (½X2=1)**

(a) ಅಗಸಿ (b) ಮೀಹ

**2**. **ವಿರುದ್ಧ ಪದ ಬರೆಯಿರಿ**. **(½X2=1)**

(a) ಜೀವ (b) ವಂಚನೆ

**3. ಸಂಧಿ ಬಿಡಿಸಿ, ಹೆಸರಿಸಿ. (1X1=1)**

(a)ಪಟ್ಟಾಭಿಷೇಕ

**4. ಸಮಾಸ ಬಿಡಿಸಿ, ಹೆಸರಿಸಿ. (1X1=1)**

(a)ಬೆನ್ನತ್ತು

**5. ಹೋಲಿಕೆಯಂತೆ ಬರೆಯಿರಿ. (½X2=1)**

(a)ಹೀಂಗ : ಹೀಗೆ :: ಇಲ್ಲದ್ಹಂಗ : \_\_\_\_\_\_\_\_\_\_\_

(b) ರಾಜರ : ಷಷ್ಠಿ ವಿಭಕ್ತಿ :: ಕಲಾದಗಿಯಿಂದ : \_\_\_\_\_\_\_\_\_\_

**6. ತತ್ಸಮ-ತದ್ಭವ ರೂಪ ಬರೆಯಿರಿ**. **(½X2=1)**

(a) ಹನುಮ (b) ಸ್ನೇಹ

**7.ಕೆಳಗಿನ ವಾಕ್ಯವನ್ನು ಕರ್ಮಣಿ ಪ್ರಯೋಗಕ್ಕೆ ಪರಿವರ್ತಿಸಿ. (1X1=1)**

(a)ಭೀಮನು ಚೆಂಡನ್ನು ಒದೆದನು.

**8. ಕೆಳಗಿನ ವಾಕ್ಯವನ್ನು ನಿಷೇದಾರ್ಥಕ ವಾಕ್ಯಕ್ಕೆ ಪರಿವರ್ತಿಸಿ. (1X1=1)**

(a) ಅವಳು ಹೆಜ್ಜೆ ಹಾಕಿದಲ್ಲಿ ಹೊನ್ನು ಬೆಳೆಯಲಿ.

**III**. ನಿಮ್ಮ ನಗರದ ಮುಖ್ಯ ರಸ್ತೆಯ ಎರಡೂ ಬದಿಗಳ ಪಾದಚಾರಿ ಮಾರ್ಗದಲ್ಲಿ ಅನಧಿಕೃತ ಅಂಗಡಿಗಳೆದ್ದು ಸಂಚಾರಕ್ಕೆ ಅಡ್ಡಿ ಉಂಟಾಗಿರುವುದರ ಬಗ್ಗೆ ಜಿಲ್ಲಾಧಿಕಾರಿಗಳು, ಬೆಂಗಳೂರು ಇವರಿಗೆ ತಿಳಿಸಿ, ತೆರವುಗೊಳಿಸಲು ವಿನಂತಿಸಿಕೊಂಡು ಪತ್ರವನ್ನು ಬರೆಯಿರಿ. **(4)**

**ಅಥವಾ**

ದಿನಾಂಕ ೨೦-೦೭-೨೦೨೩ ರ ವಿಜಯವಾಣಿ ದಿನಪತ್ರಿಕೆಯ ಜಾಹೀರಾತಿನ ಮೇರೆಗೆ ಧಾರವಾಡ ಆಕಾಶವಾಣಿ ಕೇಂದ್ರದಲ್ಲಿ ಖಾಲಿ ಇರುವ ಉದ್ಘೋಷಕ ಹುದ್ದೆಗೆ ಅರ್ಜಿಯನ್ನು ಬರೆಯಿರಿ.

**IV. ಕೆಳಗಿನ ಪ್ರಶ್ನೆಗಳಿಗೆ ಐದು-ಆರು ವಾಕ್ಯಗಳಲ್ಲಿ ಉತ್ತರಿಸಿ. (3X3=9)**

೧. ಗುರೂಪದೇಶದ ಗುಣಗಳನ್ನು ಪಟ್ಟಿಮಾಡಿ.

೨. ಲಾವಣಿಗಳನ್ನು ಏಕೆ ವೀರಗೀತೆಗಳು ಎನ್ನಲಾಗಿದೆ?

**೩. ಸಂದರ್ಭ ಸಹಿತ ಸ್ವಾರಸ್ಯವನ್ನು ವಿವರಿಸಿ.**

“ದುಡ್ಡು ದುರಭಿಮಾನದ ತವರು”

ಅಥವಾ

“ಕೆಟ್ಟು ವರ್ಣಿಸಿ ಹೇಳಿದೆ ಕಂಡಷ್ಟು”

**V.ಈ ಕೆಳಗಿನ ಯಾವುದಾದರೂ ಒಂದು ಪ್ರಶ್ನೆಗೆ ಎಂಟು-ಹತ್ತು ವಾಕ್ಯಗಳಲ್ಲಿ ಉತ್ತರಿಸಿ. (4X1=4)**

೧. ಸಂಪತ್ತಿನ ಮದವೇರಿದ ಅರಸರ ಸ್ವಭಾವ ಹೇಗಿರುತ್ತದೆ?

**ಅಥವಾ**

ಹಲಗಲಿ ದಂಗೆಗೆ ಕಾರಣವೇನು? ಸರಕಾರ ಅದನ್ನು ಹೇಗೆ ನಿಯಂತ್ರಿಸಿತು?

\*\*\*\*\*\*\*\*\*\*\*\*\*\*\*\*\*\*\*\*